Η διερεύνηση της παραβατικότητας στις λεωφορειολωρίδες και της επίπτωσής της στην αποτελεσματικότητά τους και στην οδική ασφάλεια: Η περίπτωση του άξονα Β. Όλγας - Β. Γεωργίου
Creators: name: Αθανασάκη, Δέσποινα Νικολάου
Publisher: name: Aristotle University of Thessaloniki
Year: 2017
Subjects: Παραβίαση λεωφορειολωρίδων
Συστήματα ελέγχου παραβιάσεων
Αποτελεσματικότητα και οδική ασφάλεια λεωφορειολωρίδων
Βus – lane violations
Enforcement systems
Βus – lanes efficiency and safety

description: Η παραβατικότητα εις βάρος των λεωφορειολωρίδων είναι ένα πολυδιάστατο φαινόμενο που συναντάται σε διεθνές επίπεδο και εκφράζεται με α) τη μη εξουσιοδοτημένη διέλευση και κυκλοφορία οχημάτων και β) την παράνομη στάθμευση κατά μήκος των λεωφορειολωρίδων. Η διεύρυνση του φαινομένου υποβαθμίζει και εν μέρει αναιρεί τον πρωταρχικό σκοπό εφαρμογής τους, ο οποίος είναι η προτεραιότητα των Δημοσίων Συγκοινωνιών έναντι των ιδιωτικών μετακινήσεων, ενώ παράλληλα περιορίζει τα οφέλη που μπορούν να αποκομισθούν από την υιοθέτηση μίας τέτοιας συγκοινωνιακής πολιτικής. Σύμφωνα με τη θεωρητική ανασκόπηση που πραγματοποιήθηκε στην παρούσα Διπλωματική Εργασία, οι επιστημονικές έρευνες, που έχουν εκπονηθεί κατά καιρούς, επικεντρώνονται περισσότερο στoν τρόπο και στα μέσα επιβολής ελέγχου στις λεωφορειολωρίδες και λιγότερο στη διαπίστωση της έντασης του φαινομένου των παραβιάσεων και της αποτίμησης των επιπτώσεών του. Ωστόσο έχουν εκπονηθεί κάποιες έρευνες με ολοκληρωμένη μεθοδολογική προσέγγιση προς αυτή την κατεύθυνση. Στόχος της παρούσας Διπλωματικής Εργασίας ήταν να διερευνηθεί η παραβατικότητα στη λεωφορειολωρίδα που βρίσκεται στον άξονα Βασιλίσσης Όλγας – Βασιλέως Γεωργίου στο Δήμο Θεσσαλονίκης και να αποτιμηθούν οι επιπτώσεις της στη λειτουργικότητά της και την οδική ασφάλεια με κατάλληλη προσαρμογή των διαθέσιμων μεθοδολογιών. Για τον σκοπό αυτό πραγματοποιήθηκαν κυκλοφοριακές μετρήσεις στο πεδίο και καταγραφή παράνομης στάθμευσης, σε σημεία αλλά και κατά μήκος όλου του άξονα. Τα αποτελέσματα έδειξαν ότι το επίπεδο των παραβιάσεων έχει αυξηθεί σε σχέση με την προηγούμενη δεκαετία και επίσης ότι επηρεάζεται άμεσα από χρονικούς, χωρικούς και ρυθμιστικούς παράγοντες, όπως είναι η περίοδος αιχμής, οι κυκλοφοριακές ρυθμίσεις, η ύπαρξη συστήματος ελέγχου με τεχνικά ή ανθρώπινα μέσα και το είδος των παρακείμενων χρήσεων γης. Αποτιμώντας τις επιπτώσεις του φαινόμενου στην αποτελεσματικότητα της λεωφορειολωρίδας, διαπιστώθηκε αισθητά χαμηλότερη εμπορική ταχύτητα των λεωφορείων σε σχέση με την ταχύτητα της γενικής κυκλοφορίας. Όσον αφορά στην οδική ασφάλεια, λαμβάνοντας υπόψη πληροφορίες και στατιστικά δεδομένα ατυχημάτων για το σύνολο του άξονα, η ασφάλεια των δικυκλιστών φαίνεται ότι διακυβεύεται από τα οχήματα που εισέρχονται στη λεωφορειολωρίδα. Επιπρόσθετα, στοχεύοντας σε μία ολιστική θεώρηση του προβλήματος, διεξήχθη έρευνα ερωτηματολογίου, η οποία σκιαγράφησε το προφίλ του παραβάτη οδηγού που κινείται στον εξεταζόμενο άξονα και ανέδειξε τα αίτια και τα χαρακτηριστικά των παραβιάσεων. Η ανάλυση των αποτελεσμάτων έδειξε ότι οι οδηγοί ταξί επιδίδονται σε καθημερινές παραβιάσεις, υποτιμώντας τις επιπτώσεις αυτής της επιλογής τους στην εύρυθμη λειτουργία της λεωφορειολωρίδας. Τέλος, παρατίθενται προτάσεις για τη βελτίωση των συνθηκών λειτουργίας της λεωφορειολωρίδας και τον περιορισμό των παραβιάσεων.
description: Bus-lanes violation is a multidimensional phenomenon, which is observed all around the world. As bus-lanes violation is considered the use of the bus-lane by unauthorized vehicles a) for traffic or b) for short-term parking/stopping purposes. The spreading of those violations degrades and partially negates the primary purpose of the bus-lane, which is prioritization of Public Transportation over private vehicles and at the same time it severely limits the benefits that can be resulted by the implementation of bus-lanes. According to the literature review that was performed as part of this thesis, the majority of studies, that have been conducted over the years, primarily focus on the methods and means of enforcement used on bus-lanes and only a limited number of them deal with the actual problem of the violations itself and the evaluation of its impacts following an integrated methodological approach. The present thesis aims to investigate the violations along the bus-lane, which is located at Vasilissis Olgas – Vasileos Georgiou Avenue in the municipality of Thessaloniki and to assess its impacts on the operability and road safety of the road, with the appropriate adjustment of the existing methodologies. For this purpose traffic measurements were conducted on field, as well as measurement of parking violations at points and along the road. The results of those measurements revealed that the level of the violations has been increased over the last decade and that it is influenced by temporal, spatial and traffic regulatory factors, such as peak period, traffic regulations, the enforcement system (either technology or staff based) and the adjacent land uses. Assessment of the violations’ impact on the efficiency of the bus-lane, revealed a significantly lower mean speed of the buses in comparison to the general traffic. Regarding road safety, the consideration of accident statistics for the whole road, showed that two-wheelers’ safety seems to be compromised by the vehicles entering the bus-lane. Moreover, aiming for a holistic view of the issue, a questionnaire survey was performed, that outlined the violators’ profile and highlighted the causes and characteristics of the violations. Statistical analysis of the results showed that taxi drivers are the most regular violators, underestimating the consequences of their violations on the proper functioning of the bus-lanes. Finally, proposals are made towards the improvement of the bus-lane’s function and the reduction of the violations